b'\n_START_ARTICLE_\nVer\xc3\xadn\n_START_SECTION_\nGeografia\n_START_PARAGRAPH_\nLimita pel nord amb el municipi de Castrelo do Val, a l\'est amb el municipi de Villardev\xc3\xb3s, al sud amb Portugal, a l\'oest amb el municipi d\'Oimbra i Monterrei al nord-oest amb el municipi de Monterrei. _NEWLINE_Aquest municipi est\xc3\xa0 situat al quadrant sud-oriental de la prov\xc3\xadncia, limitant amb Portugal. T\xc3\xa9 una superf\xc3\xadcie de 93,9 quilometres quadrats. El poble, localitzat al cor de la f\xc3\xa8rtil comarca del Valle de Monterrei, va sorgir al peu d\'una important fortalesa medieval i constitueix el nucli urb\xc3\xa0 principal de tota la prov\xc3\xadncia. _NEWLINE_T\xc3\xa9 una xarxa hidrogr\xc3\xa0fica organitzada entorn al riu Tamega, en que aflueixen els rius Abedes, B\xc3\xbadal, Rego Novo y Rego dos Gondulfes. Aquest riu pertany a la conca del Duero. Les superf\xc3\xadcies forestals estan formades per arbres de ribera, pins i per matolls. Les condicions clim\xc3\xa0tiques afavoreixen la qualitat del vi, el qual es caracteritza per la suavitat t\xc3\xa8rmica a l\'hivern, el calor a l\'estiu i escasses precipitacions.\n_START_SECTION_\nHist\xc3\xb2ria\n_START_PARAGRAPH_\nLa ciutat de Verin va sorgir a partir d\'una vila romana, els habitants de la qual podrien procedir del "Castro de Baronceli", situat en la ubicaci\xc3\xb3 que actualment ocupa el castell de Monterrei, constru\xc3\xaft a la Baixa Edat Mitjana. Durant el Medievo la vila va perdre el seu domini i Monterrei va centralitzar el territori i la vida de la comarca en torns als seus senyors i comtes. _NEWLINE_Verin es va convertir durant l\'edat mitjana en una poblaci\xc3\xb3 agr\xc3\xadcola i tranquil\xc2\xb7la, tot i que sovint es va veure en mig de conflictes b\xc3\xa8l\xc2\xb7lics dels successius governants de Monterrei, aix\xc3\xad com les disputes a les fronteres entre Espanya i Portugal. L\'any 1506 Felipe el Hermoso va mantenir una trobada amb el cardenal Cisneros a Verin, per demanar la rendici\xc3\xb3 de les tropes de Juan III, rei de Portugal.\n_START_SECTION_\nFestes\n_START_PARAGRAPH_\nTamb\xc3\xa9 les seves festes s\xc3\xb3n molt conegudes, sobretot l\'Entroido (una altra forma de dir-li al carnaval). D\'aquest, destaca el seu vestit t\xc3\xadpic: el cigarr\xc3\xb3n.'